amyang
༄༅། །གསུང་ངག་རིན་པོ་ཆེ་ལམ་འབྲས་བུ་དང་བཅས་པ་ངོར་རྫོང་རྡོ་རྗེ་གདན་པའི་གསུང་རབས་རིན་པོ་ཆེའི་བང་མཛོད་སྒོ་འབྱེད་པའི་ལྡེ་མིག་བཞུགས་སོ།། དུས་གསུམ་སངས་རྒྱས་ཐམས་ཅད་ཀྱི་ངོ་བོ། དཀྱིལ་འཁོར་ཐམས་ཅད་ཀྱི་གཙོ་བོ། སྐྱབས་གནས་ཀུན་འདུས་དྲིན་ཅན་རྩ་བའི་བླ་མ་ཁྱབ་བདག་རྡོ་རྗེ་འཆང་ཆེན་པོ་དབང་ཕྱུག་རབ་བརྟན་བསྟན་པའི་རྒྱལ་མཚན་དཔལ་བཟང་པོ་ཡབ་སྲས་བཀའ་དྲིན་མཚུངས་པ་མེད་པའི་ཞལ་སྔ་ནས་ཞབས་ཀྱི་པདྨོ་ལ་ཕྱག་འཚལ་ཞིང་སྐྱབས་སུ་མཆིའོ། །དུས་ཐམས་ཅད་དུ་ཐུགས་རྗེ་བརྩེ་བ་ཆེན་པོས་འབྲལ་མེད་དུ་སྐྱོང་ཞིང་བྱིན་གྱིས་བརླབ་ཏུ་གསོལ། སྒྲོན་བསྐལ་བསྐལ་པ་བཟང་པོ་འདི་ལ། རྫོགས་པའི་སངས་རྒྱས་སྟོང་བྱོན་པའི་བཞི་པ། བདག་ཅག་གི་སྟོན་པ་ཐུབ་དབང་ཤཱཀྱ་སེང་གེའི་བསྟན་པ་འདི་ལ། ལམ་མཆོག་གསང་སྔགས་རྡོ་རྗེ་ཐེག་པའི་བསྟན་པ་ནུབ་ཕྱོགས་ཨོ་རྒྱན་མཁའ་འགྲོའི་གླིང་། བྱང་ཤཾ་བྷ་ལ། འཕགས་ཡུལ་དབུས་འགྱུར་འཆང་ལ་སོགས་པར་དར་ཞིང་རྒྱས་པ་ལས། ལྷ་མོ་དྲི་མ་མེད་པའི་འོད་ལུང་བསྟན་པའི་མདོ་ལས། བསྟན་པ་དར་བར་གསུངས་པའི་པུར་རྒྱལ་བོད་ཀྱི་རྒྱལ་ཁམས་འདིར་འཕགས་པ་སྤྱན་རས་གཟིགས་དབང་ཕྱུག་གདུལ་བྱའི་དོན་དུ་བསམ་བཞིན་དུ་སྤྲུལ་པའི་སྐྱེས་མཆོག་ཆོས་རྒྱལ་མེས་དབོན་རྣམ་གསུམ་གྱི་སྐུ་དྲིན་ལས། སངས་རྒྱས་ཀྱི་བསྟན་པ་རིན་ཆེན་དབུ་བརྙེས། སྲོལ་གཏོད། དར་ཞིང་རྒྱས་པར་མཛད། སླར་ཡང་ལོ་སྟོན་རྡོ་རྗེ་དབང་ཕྱུག་ལ་སོགས་པ་དང་། སྤྲུལ་པའི་སྐྱེས་མཆོག་ལོ་ཙཱ་བ་ཆེན་པོ་རིན་ཆེན་བཟང་པོ་ལ་སོགས་པས་སྟོད་སྨད་ནས་དར་རྒྱས་སུ་མཛད་པའི་སྐབས། འཕགས་མཆོག་ཐུགས་རྗེ་ཆེན་པོ་སྟེ་དགེ་བསྙེན་གྱི་རྣམ་པར་སྤྲུལ་པ། རྒྱལ་བ་འབྲོམ་སྟོན་པ་རྒྱལ་བའི་འབྱུང་གནས་ཀྱིས། སངས་རྒྱས་གཉིས་པ་ཇོ་བོ་ཆེན་པོ་དཔལ་ལྡན་ཨ་ཏི་ཤ་དཱི་པཾ་ཀ་ར་ཤྲཱི་ཛྙཱ་ན་དབུས་གཙང་དུ་སྤྱན་དྲངས། སངས་རྒྱས་ཀྱི་བསྟན་པ་རིན་པོ་ཆེ་དྲི་མ་མེད་པ་དར་ཞིང་རྒྱས་པར་མཛད། ཕེབས་ལམ་དུ་སྐལ་ལྡན་མང་པོ་རྗེས་སུ་གཟུང་ཞིང་། གདུལ་བྱ་བགྲང་ལས་འདས་པ་སྨིན་གྲོལ་ལ་བཀོད། དཔལ་ཞྭ་ལུ་གསེར་ཁང་གི་ཆོས་གྲྭ་ཆེན་པོའི་གཙུག་ལག་ཁང་དང་བཅས་པ་ལ་རབ་ཏུ་གནས་པ་མཛད་ཅིང་ཡུམ་ཆེན་ཤེར་ཕྱིན་གྱི་སྤྱན་ལ་མེ་ཏོག་ཆགས་པས། ཕར་ཕྱིན་གྱི་བསྟན་པ་དར་བའི་རྟེན་འབྲེལ་འགྲིག བསྟན་པ་དར་རྒྱས་ཡོང་བ་དང་། འཕགས་པ་སྤྱན་རས་གཟིགས་ཀྱི་སྐུ་རང་བྱུང་དུ་འབྱོན་པར་ལུང་བསྟན་པ་སོགས་དབུས་གཙང་རུ་བཞིའི་གནས་གཞི་ཐམས་ཅད་བྱིན་གྱིས་རླབས། དཔལ་སྣ་ཐང་གི་ཆོས་གྲྭ་ཆེན་པོ་ལ་སོགས་པ་ལུང་བསྟན། ཁྱད་པར་གྲོམ་སྟོད་དཔལ་ལྡན་ས་སྐྱའི་བྲག་དཀར་པོའི་ལོགས་ལ་དྷཱིཿབདུན་དང་ཧཱུྃ་གཅིག་གཟིགས་པས་འཇམ་པའི་དབྱངས་ཀྱི་སྤྲུལ་པ་བདུན་དང་། ཕྱག་རྡོར་གྱི་སྤྲུལ་པ་གཅིག་འབྱུང་བར་ལུང་བསྟན་པའི། དང་པོ་བླ་མ་ས་སྐྱ་པ་ཆེན་པོ་ཀུན་དགའ་སྙིང་པོས། བླ་མ་མལ་ལོ་ཙཱ་བ་ལ་སོགས་པ་མཁས་གྲུབ་མང་པོ་བསྟེན། མདོ་སྔགས་བཤད་སྒྲུབ་ཀྱི་བསྟན་པ་རྒྱ་ཆེར་བཙུགས་པས། དཔལ་ལྡན་ས་སྐྱ་པ་ཞེས་བསྟན་པ་རྒྱ་མཚོ་ལྟ་བུར་བཞུགས་པའི་ནང་ནས། ཀྱཻ་རྡོ་རྗེ་བདེ་མཆོག་དམར་པོ་སྐོར་གསུམ་མགོན་པོ་ཆེ་ཆུང་སོགས་བསྟན་འཛིན་གྱི་སྐྱེས་བུ་དམ་པ་རེ་རེ་ཙམ་མ་གཏོགས་གཙོ་བོར་གདུང་རྒྱུད་རིམ་པར་ཆིག་བརྒྱུད་ཀྱི་ཚུལ་དུ་བྱོན་པ་ཐམས་ཅད་བདག་ཆེན་རྡོ་རྗེ་འཆང་ཆེན་པོ་བློ་གྲོས་རྒྱལ་མཚན་དཔལ་བཟང་པོ་ལ་བཀའ་བབས་པ་བུམ་པ་གང་འཇོའི་ཚུལ་དུ་བསྐལ་བཟང་དང་པོའི་སངས་རྒྱས་རྗེ་བཙུན་རྡོ་རིངས་པ་ཆེན་པོ་ལ་གནང་ཡང་། བསྐལ་བཟང་སངས་རྒྱས་བདུན་པ་རྒྱལ་བ་རབ་གསལ་གྱི་རྣམ་སྤྲུལ་བུ་སྟོན་ཐམས་ཅད་མཁྱེན་པ་ཆེན་པོ་ནས་རིམ་པར་བརྒྱུད། མདོ་བསྟན་བཅོས་གངས་ཅན་དུ་འགྱུར་བའི་ཐུབ་བསྟན་ཡོངས་རྫོགས་ལྟ་བུ་དང་། བྱེ་བྲག་ཏུ་རྒྱུད་སྡེའི་སྙིང་པོ་ཁྲིད་ཆེན་བཞི་ལ་སོགས་པ་དང་། རྒྱལ་བས་ལུང་བསྟན་རྡོ་རྗེ་འཆང་ཀུན་དགའ་བཟང་པོ་ཡབ་སྲས་ནས། རྒྱུད་སྡེ་བཞིའི་དབང་རྒྱུད་མན་ངག་རྒྱ་མཚོ་ལྟ་བུ། རྒྱལ་བ་འབྲོམ་སྟོན་པའི་རྣམ་སྤྲུལ་རྡོ་རྗེ་འཆང་མཁྱེན་རབ་ཆོས་རྗེ་ལ་བཀའ་བབས་པ་རྣམས་ཀྱང་། རྗེ་བཙུན་རྡོ་རིངས་པ་ཆེན་པོ་ལ་གནང་། དེ་ལྟར་བཀའ་བབས་གཉིས་ལྡན་གདམས་པ་རྣམས་གཙོ་བོར་གྱུར་པའི་ཡོངས་འཛིན་དམ་པ་བདུན་ཅུ་རྩ་གཉིས་ལ་གསན་པའི་ཟབ་ཆོས་ཕལ་ཆེར། བུ་སྟོན་ཐམས་ཅད་མཁྱེན་པའི་རྣམ་སྤྲུལ། ཚར་ཆེན་རྡོ་རྗེ་ཆང་བློ་གསལ་རྒྱ་མཚོ་གྲགས་པ་རྒྱལ་མཚན་དཔལ་བཟང་པོ་ལ་ཆོས་ཀྱི་བདག་པོར་དགོངས་ནས་གནང་བས། ལུགས་སྲོལ་འདི་ལ་ཐུན་མོང་མ་ཡིན་པའི་བསྟན་པའི་བདག་པོ་ཁའུ་བྲག་རྫོང་པའི་བསྟན་པ་ཞེས་ཉི་ཟླ་ལྟར་གྲགས་ཏེ། ཚར་ཆེན་རྡོ་རྗེ་འཆང་གི་གསུང་ལས། ས་དབུས་གཙང་ཁམས་གསུམ་སྨན་ལྗོངས་ན། །ངེད་ཀུན་སྤངས་ཆོས་རྗེའི་བུ་བརྒྱུད་ལ། །ཆོས་ཟབ་མོ་གདམ་པའི་སྙན་གྲགས་ཡོད། །དེ་ཐོབ་འདོད་ཀྱི་རྩབ་རྩོབ་མང་ན་ཡང་། །ཐོབ་ངེས་པའི་སྐལ་ལྡན་རེ་རེ་ཙམ། །ཞེས་གསུངས་པ་ལྟར་གྱི་གདམས་པ་རྒྱ་མཚོ་ལྟ་བུའི་ནང་ནས་གསུང་ངག་ལམ་འབྲས་ནི་སྤྱིར་རྒྱུད་འཆད་ཐབས་ཕྱི་ནང་གཞན་གསུམ་གྱིས་འཆད་པ། མཐའ་དྲུག་དང་ཚུལ་བཞིའི་འཆད་པ། ཚོགས་བཤད་དང་སློབ་བཤད་ཀྱི་འཆད་པ་སོགས་ལས་འདིར་ཚོགས་སློབ་ཀྱིས་འཆད་པ་ལས། རྗེ་འབྲོག་མིའི་གསུང་ལས། རྣ་བ་དྲུག་པ་ཆོས་ཀྱི་དབེན། །རྣ་བཞི་པ་ལ་ཆོས་མི་བཤད། །ཞེས་གསུངས་པས། ལམ་འབྲས་ཡིན་ན་སློབ་བཤད་ཡིན་པས་ཁྱབ། ས་ཆེན་ནས་གདུལ་བྱ་སྐལ་བ་དང་ལྡན་པ་རྣམས་ལ་རིམ་གྱིས་འཕེལ་སྟེ་རྡོ་རྗེ་འཆང་ཀུན་དགའ་བཟང་པོའི་དུས་སུ། ཚོགས་པ་བྱིངས་ལ་ཐུན་མོང་གི་གདམས་པ་དང་། ཐུན་མོང་མ་ཡིན་པའི་ཟབ་གནད་རྣམས་འཁོར་ལོ་སྡོམ་པ་དཀོན་མཆོག་རྒྱལ་མཚན་ཁོ་ན་ལ་གནང་། དེས་བདག་ཆེན་རྡོ་རྗེ་འཆང་ཆེན་པོ་ལ་གནང་བ་དང་། རྗེ་བཙུན་ཡབ་དང་མཁན་ཆེན་དཀོན་མཆོག་བཟང་པོ་ལས་ཀྱང་། ཐུན་མོང་མ་ཡིན་པའི་གདམས་པ་མང་པོ་གསན་པས་ས་སྐྱ་པ་ཆེན་པོ་ཀུན་དགའ་སྙིང་པོའི་རྣམ་སྤྲུལ། བདག་ཆེན་རྡོ་རྗེ་འཆང་ཆེན་པོ་ཉིད་ལ། ཐུན་མོང་དང་ཐུན་མོང་མ་ཡིན་པའི་གདམས་པ་མངའ་བས། ཐུན་མོང་པ་ལ་ཚོགས་བཤད་དང་ཐུན་མོང་མ་ཡིན་པ་ལ་སློབ་བཤད་ཅེས་འཆད་པ་ལ། ཀུན་ལ་མ་གྲགས་པས། ངོར་པའི་ཞལ་སློབ་ཕལ་ཆེར་ཀྱཻ་རྡོར་ལ་སློབ་བཤད་མེད་གསུང་། མཁས་མཆོག་གུང་རུ་ཤེར་བཟང་དང་། ཞྭ་ལུ་བ་སངས་རྒྱས་དཔལ་བཟང་། ངོར་པ་ལ་སློབ་བཤད་ཡོད་པར་གསུང་། དེ་ལ་འདིར་གསུང་ངག་རིན་པོ་ཆེ་སློབ་བཤད་འཆད་ཐབས་ལ། གང་འཆད་པའི་སློབ་དཔོན་ནི། སྨིན་བྱེད་རྒྱུ་དུས་ཀྱི་དབང་ཐོབ་ཅིང་། དམ་ཚིག་དང་སྡོམ་པར་ལྡན་པ། ལམ་དུས་ཀྱི་དབང་ཐོབ་ནས། ལམ་དུས་རབ་ཐུན་བཞིའམ། གསུམ། ཐ་མས་ཀྱང་ཐུན་གཉིས་མ་ཆག་པས་དབང་གི་ཆུ་བོ་མ་ནུབ་པ་གཞིའི་བསྙེན་པ་སྦྱིན་སྲེག་དང་བཅས་པ་མཐར་ཕྱིན་པ་རྒྱུད་སྡེ་ནས་བཤད་པའི་རྡོ་རྗེ་སློབ་དཔོན་གྱི་མཚན་ཉིད་དང་ལྡན་པ། གང་ལ་འཆད་པའི་སློབ་མ་མཚན་ཉིད་དང་ལྡན་ཞིང་། བླ་མ་དང་ཆོས་ལ་གུས་པ། སྙིང་ནས་རྫོགས་པའི་སངས་རྒྱས་ཐོབ་པར་འདོད་པའི་སྐལ་བ་བཟང་པོ་དང་ལྡན་པ་གྲངས་ཉེར་ལྔ་ཡན་ཆད་ལ་གནས་དབེན་པར། དུས་བཟང་པོ་གཟའ་སྐར་སྦྱོར་བྱེད་ཚེས་གྲངས་དགེ་བ་ལ། གནས་ཁང་བྱི་དོར་དཀོན་མཆོག་གི་རྟེན་མཆོད་གཏོར་སློབ་དཔོན་གྱི་ཁྲི་རྒྱན་བཀོད་སོགས་བཀོད་པས་མཛེས་པ་མཐོང་བ་ཙམ་གྱིས་ཡིད་འཕྲོག་པ་ཉེར་སྡོགས་ལེགས་པར་གྲུབ་ནས། འཇམ་མགོན་མཁྱེན་རྩེས་མཛད་པའི་སྣང་གསུམ་འཁྲིད་ཡིག་བསྟན་པ་རྒྱས་བྱེད་ལས་བྱུང་བ་ལྟར་དབུ་བཙུགས་ཏེ། ཚིག་དོན་ཐམས་ཅད་དེ་ཁ་སོར་བཞག དེའི་དཔང་པོར་འཁྲིད་ཡིག་ཇོ་ལྕགས་མ་དང་། སྦས་དོན་གསལ་བའི་དགོངས་དོན་མ་འཁྲུལ་བ་བྱས་ནས། ཐོག་མར་སློབ་དཔོན་ཁྲི་ལ་འཁོད་དེ། བློ་གྲོས་རྒྱ་མཚོས་ཞུས་པའི་མདོ་ལས། ཏདྱ་ཐཱ།
འདི་མཐར།
ཤ་མེ།
ཞི་བ།
ཤ་མ་ཝ་ཏི་
ཞི་བ་དང་ལྡན་པ།
ཤ་མི་ཏ།
དགྲ་བོ་ཞི་བ།
ཤ་ཏྲུཾ་ཨ་ཀུ་རེ།
སྡིག་པ་འཇོམས་པ།
མཾ་ཀུ་རེ།
འཆི་བ་འཇོམས་པ།
མ་ར་ཛི་ཏ།
བདུད་ལས་རྒྱལ་བ།
ཀརྵ་ཏེ།
ཁུག
ཀེ་ཨཱུ་རེ།
ལྕགས་སྒྲོ།
ཏཱེ་ཛྭ་ཝ་ཏི།
གཟི་བརྗིད་དང་ལྡན་པ།
ཨོ་ལོ་ཡ་ཏི།
སྤྱན་རས་གཟིགས།
བི་ཥ་ཐཱ།
ཐོགས་མེད།
ནིརྨ་ལེ།
དྲི་མ་མེད་པ།
མཱ་ལ་པ་ན་ཡེ།
དྲི་མ་སྤངས་པ།
ཁུ་ཁུ་ཏེ
གཏི་མུག་གཅད་པ།
ཁ་ནེ།
མཁའ་འགྲོ།
གྲ་ས་ནེ་གྲ་སེ།
སྡིག་པ་ཟད་ཟད་ཆུང་།
རཀྵ། ཨཾ་མུ་ཁཱི།
གཙོ་བོ།
ས་ར་མུ་ཁཱི།
མཆོག་གིས་གཙོ་བོ།
ཨ་མུ་ཁཱི།
ཀུན་གྱི་གཙོ་བོ།
ཤ་མི་ཏཱ་ནི།
ཞི་བ།
སརྦ་གྲ་ཧཱ་ནི།
གཟའ་ཐམས་ཅད།
བནྡྷ་ཏཱ་ནི།
གདོང་ལ་སྦུ།
ནི་ཏྲི་ཧཱི་ཏི།
གནོད་པ།
སརྦ་པ་ར་ཝཱ་དི།
གཞན་གྱི་དུག་ཐམས་ཅད། རབ་ཏུ།
ན་ནི་མུཀྟ།
རྣམ་པར་གྲོལ་བ།
མཱ་ར་པྲ་ཤ
བདུད་ལས། རྙོག་བྲལ།
སྡྱཱ་སི་ཏ་བུདྡྷ་མུ་ཏྲཱ།
སངས་རྒྱས་ཀྱི་ཕྱག་རྒྱས།
ཨུ་ནུད་གྷ་ཊི་ན།
གནོད་པ་མི་ཚུགས་པ།
སརྦ་
བདུད་ཐམས་ཅད་ཀྱིས་
མཱ་རཻ་པུ་ཙ་
ལེགས་པར་སྤྱོད་པའི།
རི་ཏ་པ་རི་
མཆོག་ཡོངས་སུ་དག་པ།
ཤུདྡྷ་ནི་
བྲལ་བ་བསམ་པ།
གཙྪནྟུ། སརྦ་
ཐམས་ཅད།
མཱ་ར་
བདུད།
ཀརྨ་
ལས་
ཎི། བློ་གྲོས་རྒྱ་མཚོའི་འདི་དག་ནི་བདུད་ཚར་གཅད་པའི་ཚིག་ཉོན་མོངས་པ་བསལ་བའི་ཚིག་སྟེ། དེ་དག་ཆོས་སྨྲ་བ་དེས་ལེགས་པར་ཁ་སྟོན་དུ་བྱས་ལ། ཆོས་ཀྱི་ཁྲི་ལ་འདུག་སྟེ། བྱང་ཆུབ་ཀྱི་རྣམ་པ་མངོན་པར་སྒྲུབ་པའི་བྱམས་པས། འཁོར་ཐམས་ཅད་ཁྱབ་པར་བྱས་ལ། བདག་ལ་སྨན་པར་འདུ་ཤེས་བསྐྱེད་དེ། ཆོས་ལ་སྨན་གྱི་འདུ་ཤེས་དང་། ཆོས་ཉན་པ་ལ་ནད་པའི་འདུ་ཤེས་དང་། དེ་བཞིན་གཤེགས་པ་ལ་སྐྱེས་བུ་དམ་པའི་འདུ་ཤེས་དང་། ཆོས་ཀྱི་ཚུལ་ཡུན་དུ་གནས་པའི་འདུ་ཤེས་བསྐྱེད་ལ་སྔགས་ཀྱི་ཚིག་འདི་དག་སྔོན་དུ་བྱས་ཏེ། ཆོས་ཀྱི་གཏམ་བྱེད་ན། དེའི་ཁོར་ཡུག་དཔག་ཚད་བརྒྱད་ཚུན་ཆད་དུ་བདུད་དང་བདུད་ཀྱི་རིགས་ཀྱི་ལྷ་རྣམས་ཀྱི་མིག་བསྒྱུར་བའི་ལས་ཀྱི་ཕྱིར་འོང་བར་མི་འགྱུར་རོ། །གང་དག་འོང་བ་དེ་དག་ཀྱང་བར་ཆད་བྱེད་པར་མི་ནུས་སོ་ཞེས་གསུངས་པས། སློབ་དཔོན་གྱི་བྱམས་སྙིང་རྗེ་སོགས་ཀྱིས་ཀུན་ནས་བླངས་པའི་ངག་ཏུ་སྔགས་འདི་ཉིད། གསུམ། བདུན། ཉེར་གཅིག་སོགས་ཇི་ལྟར་རིགས་པ་ཤིབ་བུར་ཁ་ཏོན་དུ་བྱའོ། །སློབ་མ་རྣམས་ཚོགས་ནས་ངོར་ལུགས་སྣང་གསུམ་ཕར་ཕྱིན་གྱི་ལམ་དུ་བཞེད་པས། མཆོད་གཏོར་ཡིག་བརྒྱ། ཨུཥྞི་ཥའི་བསྲུང་འཁོར་རྣམས་མི་མཛད། འཕགས་པ་དཀོན་མཆོག་རིན་པོ་ཆེ་རྣམ་པ་གསུམ་ལ་ཕྱག་འཚལ་ལོ། །སྨྲ་བསམ་བརྗོད་མེད་སོགས་སྔོན་དུ་འགྲོ་བའི་ཤེས་རབ་སྙིང་པོའི་མདོ་དལ་དྲེལ་པ་དང་བསྟུན་པའི་ཚར་ཇི་ལྟར་རིགས་པའི་རྗེས་སུ་ཟློག་པ་དང་བཅས་མདོ་སྒྲུབ་ཡོན་ཏན་རྒྱ་མཚོ་མ་ཚར་གསུམ། ལམ་འབྲས་ཕྱག་མཆོད་ཆེན་མོ་མཆོད་པ་ལ་རོལ་ཆེན་སོགས་དང་བཅས། རྒྱས་པར་སྒྲུབ་པ་དང
མཛད་སྲོལ་འདུག་ལགས།
སློབ་དཔོན་གྱིས། འོ་ཞེས་ངོར་པ་རྣམས་གསུང་གདང་རིང་བ་མཛད། ཚར་ལུགས་པ་རྣམས་འོ་ཞེས་ཐུང་ཙམ་མཛད་པས་འགོ་དྲངས་ཏེ། ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཞེས་པ་ནས།
ཞེས་གསུངས་པ་ལྟར།

ཐུན་གསུམ་བྱས་ཀྱང་རུང་། རྒྱུན་ཆད་མེད་པར་གྲུབ་ཀྱང་ཤིན་ཏུ་ལེགས་པ་ཡིན་གསུངས། ཞེས་པའི་བར་འཁྲིད་ཡིག་དཀྱུས་བཞིན་ལས། སྐྱབས་ཡུལ་གྱི་སྐབས་སུ་ཆོས་པོ་ཏི་བྲག་རི་བརྩེགས་པ་ལྟ་བུ། ལྷ་རྫས་པཉྩ་ལི་ཁའི་ན་ཟས་ཀླུབས་པ། གླ་གདོང་ངམ། ཆ་རེ་བ། གདོང་དར་ཕྲ་བུན་ནེ་བ། ཞེས་ཀྱང་རེས་འགའ་གསུང་། གཉིས་པ་སེམས་བསྐྱེད་ནི་འོག་ནས་རྒྱས་པར་འབྱུང་བས་མ་གྲུབ་ཀྱང་ཆོག་བྱེད་པར་སྤྲོ་ན་གོང་དུ་སྨོས་པ་ལྟར་ཞེས་པ་ནས། གསུམ་པ་ཉུང་མཐའ་བྱས་པ་བརྗོད་ཅེས་པའི་བར་ཚར་གཅིག་སོང་བ་དང་ནུབ་དང་པོ་ལ་ཚར་གསུམ། སང་སྐྱར་ཆོས་ཀྱི་ཚུལ་དུ་ཚར་རེ་སྟེ་ཚར་བཞི་མཛད། བཞི་བཤད་ཞེས་ཕྱག་ཆེན་དུ་གནང་། དོ་ནུབ་ནས་རང་རང་གི་གནས་མལ་རྣམས་སུ་བྱོན། བདེ་བའི་སྟན་ལ་བསམ་གཏན་གྱི་རོལ་པའི་འདུག་སྟངས་ཀྱིས་འདུག་རླུང་རྔམ་པ་རང་བབས་སུ་མ་གྱུར་གྱི་བར་དུ་ལྷོད་གྲོལ་ལ་རང་བབས་སུ་མཉམ་པར་བཞག རྣམ་རྟོག་གཅིག་ཐོལ་གྱིས་སྐྱེས་ན་དེའི་དབང་དུ་མི་གཏོང་བར་དམིགས་པ་ལ་འཇུག དེ་ལྟར་དཔོན་སློབ་འདུས་ནས་འཆད་ཉན་བྱེད་པའི་ཐོག་མར་ཞེས་པ་ནས། ཞེས་པ་མན་ཆད་གོང་བཞིན་ཚར་གཉིས་བཤད་པའི་རྗེས་སུ། ཐུན་དེ་ལས་ལྡང་བར་འདོད་ན་བསྔོ་བ་དང་སྨོན་ལམ་གྱིས་རྒྱས་བཏབ། མཉམ་བཞག་ཏུ་དེ་ལྟར་དུ་བསྒོམ། རྗེས་ཐུན་མཚམས་ཐམས་ཅད་དུ་ཡང་འགྲོ་འཇོག་ཉལ་འདུག་སྤྱོད་ལམ་རྣམ་བཞི་ཅི་བྱེད་ཀྱང་མི་དགེ་བ་དང་ལུང་མ་བསྟན་གྱི་དབང་དུ་མ་སོང་བར་སྤྱོད་ལམ་དགེ་བས་དུས་འདའ་བར་མཛད་ནས། དེ་རིང་གི་ཐུགས་དམ་དེ་ཙམ་ལ་མཛད་པར་ཞུ། བསོད་ནམས་འདི་ཡིས་ཐམས་ཅད་གཟིགས་པ་ཉིད། །སོགས་ཤླཽ་ཀ་གཅིག རྒྱས་པར་སྤྲོ་ན། ཐེག་མཆོག་དམ་ཆོས་རིན་ཆེན་བཤད་འདི་ལས།
འཕགས་པ་ཐོགས་མེད་ཀྱིས། སློབ་དཔོན་གྱིས། ཐེག་མཆོག་དམ་ཆོས་རིན་ཆེན་བཤད་འདི་ལས། །ཞེས་དང་། སློབ་མ་རྣམས་ཀྱིས། ཐེག་མཆོག་དམ་ཆོས་རིན་ཆེན་ཉན་འདི་ལས་ཞེས་བརྗོད།
ཞེས་སོགས་རྒྱས་པར་བྱའོ། །སང་སློབ་མ་རྣམས་ཚོགས་ནས། མདོ་སྒྲུབ་ཡོན་ཏན་རྒྱ་མཚོ་མ་ཚར་གསུམ། ལམ་འབྲས་ཕྱག་མཆོད་རྒྱས་བསྡུས་ཇི་ལྟར་འཚམས་པ།
འོ་སེམས་ཅན་ཐམས་ཅད་ཀྱི་དོན་དུ་ནས། བྱང་ཆུབ་ཀྱི་མཆོག་ཏུ་ཐུགས་སྐྱེད་པ་གསལ་བཏབ་སྟེ་གསན་པར་ཞུ་ཞེས་སེམས་བསྐྱེད་གསལ་བཏབ་ནས། མཆོད་པ་གསོལ་བཏབ་སོགས་ཉིན་རེ་བཞིན་མི་དགོས་པས། ཆོས་ཉན་པའི་ཀུན་ཏུ་སྤྱོད་པ་གསལ་གདབ་པ་ཞེས་བྱ་བར་སྟོན་པར་བྱེད་ཞེས་པ་མན་སེམས་བསྐྱེད་ཀྱི་བར་སྐྱར་ཆོས་ཚར་གཅིག་བཤད་ནས། གཉིས་པ་བར་དུ་དགེ་བ་སོ་སོའི་དམིགས་པ་སྒོམ་པ་ལ་ཞེས་སོགས་ནས་རྩམ་སྟེ་དམིགས་པ་ཉིན་རེ་ལ་ཇི་ཙམ་འོས་པ་ཚར་གསུམ་རེ་མ་ཆད་པ་སོགས་རིགས་འགྲེ་ཞིང་། དེའི་སང་ནས་སློབ་མ་རྣམས་འཚོགས་ནས། མདོ་སྒྲུབ་སོགས་སྔར་བཞིན་དང་། འོ་ནམ་མཁའ་དང་སོགས་སེམས་བསྐྱེད་གསལ་བཏབ་ནས